**Rámcová dohoda**

uzatvorená podľa § 269, ods. 2 a nasl. Obchodného zákonníka

medzi zmluvnými stranami:

1. **Správa mestskej zelene v Košiciach**

sídlo: Rastislavova 79, 040 01 Košice

v zastúpení: Ing. Marta Popríková – riaditeľka

bank. spoj.: Prima banka Slovensko a.s.

IBAN: SK60 5600 0000 0004 4386 8001

IČO: 170 782 02 DIČ: 2021157556 IČ DPH: SK 2021157556 (ako kupujúci)

1. **XXX**

sídlo:

v zastúpení:

bank. spoj.:

IBAN:

IČO:

IČ DPH: (ako predávajúci)

**Preambula**

Rámcová dohoda určuje podmienky zadávania predmetu rámcovej dohody (ďalej len dohody) počas jej platnosti, najmä čo sa týka ceny a predpokladaného množstva predmetu rámcovej dohody. Rámcová dohoda nezakladá priamo právo na plnenie predmetu rámcovej dohody.

Rámcová dohoda sa uzatvára v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok I**

**Predmet a rozsah rámcovej dohody**

1. Predmetom rámcovej dohody je záväzok predávajúceho dodať pre kupujúceho osobné ochranné pracovné prostriedky v dobe trvania tejto rámcovej dohody v zmysle predloženej cenovej ponuky uchádzača zo dňa 00.00.2024, ktorá tvorí neoddeliteľnú súčasť tejto dohody - Príloha č. 1.

2. Predávajúci, sa touto dohodou zaväzuje kupujúcemu dodať tovar podľa tohto článku, a zároveň previesť na kupujúceho vlastnícke právo k predmetu dohody.

3. Kupujúci sa zaväzuje predmet dohody prevziať, zaplatiť dohodnutú kúpnu cenu  v súlade s podmienkami tejto dohody.

4. Kupujúci si vyhradzuje právo zadávať objednávky len v rozsahu svojej aktuálnej potreby. Ak bude kupujúci od predávajúceho požadovať tovar, ktorý nie je zahrnutý v Prílohe č. 1 tejto zmluvy, tento tovar kúpi kupujúci od predávajúceho podľa aktuálne platného cenníka predávajúceho.

**Článok II**

**Cena,  platobné a fakturačné podmienky**

1. Kúpna cena predmetu dohody je zmluvnými stranami vzájomne dohodnutá v zmysle zákona č. 18/1996 Z. z. o cenách, na základe Cenovej ponuky predávajúceho zo dňa 00.00.2024 (Príloha č. 1).

2. Konečná hodnota predmetu dohody bude vyplývať z objemu skutočne dodaného tovaru na základe objednávok zadaných kupujúcim.

3. Cenou sa rozumie cena, v ktorej sú zahrnuté všetky náklady predávajúceho spojené s plnením predmetu dohody podľa článku I. tejto dohody vrátane dopravných a manipulačných nákladov.

4. Kúpnu cenu uhradí kupujúci na základe faktúry, ktorú vystaví predávajúci. Splatnosť faktúry je 30 dní od jej doručenia kupujúcemu.

5. Právo na zaplatenie kúpnej ceny vzniká predávajúcemu riadnym a včasným splnením každého čiastkového plnenia na základe objednávky kupujúceho dohodnutým spôsobom a v mieste plnenia, v súlade s podmienkami tejto dohody a právnymi predpismi.

6. Fakturácia sa uskutoční po prevzatí tovaru kupujúcim a po podpísaní dodacieho listu. Súčasťou faktúry musí byť dodací list potvrdený kupujúcim.

7. Predávajúci zodpovedá za to, že vystavená faktúra bude obsahovať náležitosti podľa zákona č. 222/2004 Z. z. o DPH v platnom znení. V prípade nesprávne vystavenej faktúry má kupujúci právo faktúru vrátiť na prepracovanie. Počas doby prepracovania lehota splatnosti faktúry neplynie a začne znova plynúť dňom doručenia prepracovanej faktúry kupujúcemu.

8. Predmet dohody bude financovaný z vlastných prostriedkov na základe faktúr bez zálohovej platby v prípade potreby aj v hotovosti.

9. V prípade, ak sa predávajúci počas plnenia zmluvy stane platiteľom DPH v zmysle platnej legislatívy, potom cena uvedená v Prílohe č. 1 sa bude v takomto prípade považovať vo vzťahu k DPH za konečnú a nebude navýšená o hodnotu DPH.

**Článok III**

**Trvanie dohody**

1. Dohoda sa uzatvára na dobu určitú na jeden rok od účinnosti dohody, alebo vyčerpaním finančného limitu vo výške 56.000,- € s DPH.

2. Dohoda môže byť ukončená dohodou zmluvných strán, výpoveďou alebo odstúpením od dohody z dôvodu podstatného porušenia dohodnutých podmienok.

3. Každá zmluvná strana môže túto dohodu kedykoľvek ukončiť písomnou výpoveďou bez uvedenia dôvodu. V prípade výpovede kupujúceho aj predávajúceho je výpovedná doba jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

4. Zmluvný vzťah podľa tejto dohody môže skončiť aj písomnou dohodou zmluvných strán ku ktorémukoľvek dňu.

**Článok IV**

**Lehoty a miesto plnenia**

1. Lehoty plnenia predmetu dohody budú stanovené kupujúcim v jednotlivých čiastkových objednávkach v termíne dodania vždy do 10 dní od doručenia čiastkovej objednávky na základe spresnenia kupujúceho.

2. Predávajúci je povinný dodať kupujúcemu predmet dohody riadne a včas v rozsahu každej samostatnej objednávky do miesta plnenia podľa ods. 3. tohto článku, podpísaním dodacieho listu kupujúcim.

3. Miesto dodania tovaru: **Správa mestskej zelene v Košiciach, Rastislavova 79, 040 01 Košice**

4. Kupujúci nadobudne vlastnícke právo k predmetu dohody dňom jeho prevzatia v mieste plnenia podľa ods. 3. tohto článku a zaplatením kúpnej ceny podľa čl. II.

**Článok V**

**Záručná doba a zodpovednosť za vady**

1. Predávajúci je povinný dodať kupujúcemu tovar v množstve, vyhotovení a akosti, aké určuje dohody, v rozsahu každej samostatnej objednávky, riadne a včas, podľa podmienok tejto dohody a právnych predpisov.

2. Kupujúci je povinný dodaný tovar hneď pri jeho dodaní prezrieť, t. j. skontrolovať množstvo,  akosť, vyhotovenie. Prípadné zjavné nedostatky zistené pri preberaní je povinný kupujúci uviesť v dodacom liste, resp. dodaný tovar odmietnuť, ak nezodpovedá objednávke.

3. Ak predávajúci poruší svoje povinnosti, vyplývajúce mu z tejto dohody, resp. právnych predpisov zodpovedá za vady tovaru v čase odovzdania a prevzatia kupujúcim a v záručnej dobe (vrátane právnych vád).

4. Záručná doba je 24 mesiacov odo dňa prevzatia kupujúcim a plynie pre každé čiastkové plnenie samostatne, od písomného prevzatia každého čiastkového plnenia kupujúcim.

5. V rámci záručnej doby je kupujúci povinný predávajúceho bezodkladne písomne informovať o zistených vadách a nedostatkoch.

6. V prípade zistenia akéhokoľvek nesúladu v kvantite, kvalite alebo akýchkoľvek iných nedostatkov po prevzatí sa kupujúci zaväzuje oznámiť to písomne predávajúcemu bez zbytočného odkladu po ich zistení.

7. Po prijatí oznámenia kupujúceho sa predávajúci zaväzuje bez zbytočného odkladu, resp. v  lehote písomne dohodnutej s kupujúcim odstrániť zistené nedostatky na vlastné náklady.

Na nároky z vád tovaru sa vzťahujú príslušné ustanovenia Obchodného zákonníka. (§ 436 a nasl.).

8. V prípade vzniku škody sa predávajúci zaväzuje nahradiť kupujúcemu akúkoľvek ním spôsobenú škodu v celom rozsahu.

9. Ak je kupujúci v omeškaní s úhradou faktúry, predávajúci môže účtovať a požadovať úrok z omeškania znezaplatenej sumy vo výške 0,01 % za každý deň omeškania.

10. Ak je predávajúci v omeškaní so splnením svojej povinnosti v rámci podmienok tejto dohody riadne a včas, môže kupujúci požadovať zaplatenie zmluvnej pokuty vo výške 50 € za každý deň omeškania predmetu plnenia.

**Článok VI**

**Záverečné ustanovenia**

1. Zmluvné strany prehlasujú, že svoju vôľu uzavrieť túto dohodu prejavili slobodne, vážne, určite a zrozumiteľne, žiaden z jej účastníkov nekonal v tiesni, omyle, ani za nápadne nevhodných podmienok.

2. Na ostatné, touto dohodou neupravené vzťahy, sa primerane použijú príslušné ustanovenia zákona č. 513/1991 Zb. (Obchodného zákonníka. )

3. Akékoľvek zmeny a doplnky tejto dohody sa môžu vykonať iba v písomnej podobe a po vzájomnej dohode obidvoch zmluvných strán.

4. Táto dohoda je vyhotovená v 2 rovnopisoch, z toho každá zo zmluvných strán obdrží po jednom vyhotovení.

5. Zmluvné strany prehlasujú, že si túto dohodu riadne prečítali, porozumeli jej obsahu a jednotlivým pojmom, vysvetlili si význam jednotlivých pojmov a ustanovení dohody, porozumeli im a na znak súhlasu s touto dohodou ju podpisujú.

6. Dohoda nadobúda platnosť dňom podpísania zmluvnými stranami a účinnosť nadobúda dňom nasledujúcim po dni jej zverejnenia v Centrálnom registri zmlúv.

Príloha č.1 – Cenová ponuka zo dňa 00.00.2024

V Košiciach, dňa

Predávajúci: Kupujúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marta Popríková

riaditeľka